Lehota pod Vtáčnikom

Lehota pod Vtáčnikom je obec na Slovensku v okrese Prievidza. Vznikla spojením dvoch samostatných obcí Malá a Veľká Lehota 1. apríla 1960.

 Polohopis 
Obec Lehota pod Vtáčnikom leží na úpätí pohoria Vtáčnik, cca 5 km od hlavnej cesty medzi Novákmi a Prievidzou smerom na Podhradie. 

 Časti obce 
Skladá sa z dvoch pôvodne samostatných obcí:
 Veľká Lehota,
 Malá Lehota.

 Ulice 
 Partizánska,
 Dubinky,
 Dubravská,
 Hviezdoslavova,
 Kováčova,
 Kukučínova,
 Lúčna,
 Naklo,
 Obrancou mieru,
 Záhradná,
 Nová.
 Jeugénia Sirku

 Vodné toky 
Hlavný potok Lehota a jeho prítoky:
 Baškov,
 Bačarková,
 Kamenný potok,
 Krieslový potôčik,
 Lázkový potôčik,
 Krivý potok,
 Mlýnsky potok,
 Lázny potok,
 Pavluškový potôčik,
 Suchý potok,
 Žliabky,
 Ťakov,
 Rakovec 
 Plúvatko

 Dejiny 
Prvá písomná zmienka o obciach na tomto území pochádza z roku 1388. Je ňou doklad o vlastníctve hradu Sivý Kameň Ladislavom Kakašom a Jánom Domongošom.

Pôvodne na tomto území boli 2 obce, Veľká a Malá Lehota, pričom Veľká Lehota sa nachádzala na juhovýchod od Malej. Vďaka výstavbe povrchovej bane bola veľká časť Veľkej Lehoty sanovaná a rozširovala sa smerom na severozápad. Výstavba pokračovala na území medzi obcami vďaka rozvoju baníctva, táto časť sa dnes nazýva aj Kolónia, čím došlo k fyzickému spojeniu obcí. 1. apríla 1960 boli dohodou na zasadnutí pléna Okresného národného výboru v Prievidzi zlúčené do dnešnej jednej obce s názvom Lehota pod Vtáčnikom. 

 Vývoj názvov obcí 
 Veľká Lehota:
 1388: Isthuanlehotaya,
 Štefanová Lehota,
 1401: Paplehota,
 1434: Istvanlehotaya, 
 1533: Kňazová Lehota,
 1553: Istvanlehotaya,
 1602: Nagy Paplehota,
 1602: Veľká Kňazová Lehota,
 1773: Welka Lehotta,
 1920: Veľká Lehôta,
 1927: Veľká Lehota,
 1960: Lehota pod Vtáčnikom.
Okrem uvedených sa vyskytujú ešte názvy Nagylehota a Istvanszabadi.

 Malá Lehota:
 1362: Sceperdoelehotaya,
 Štefanová Lehota,
 1380: Istvanlehota,
 1434: Malá Lehota,
 1533: Paplehota,
 1602: Kis-Paplehota,
 1602: Malá Kňazová Lehota,
 1602: Veľká Kňazová Lehota,
 1773: Malá Lehotta,
 1920: Malá Lehôta,
 1927: Malá Lehota,
 1960: Lehota pod Vtáčnikom.
Vyskytuje sa ešte názov Kis Lehota.

 Politika 
 Obecné zastupiteľstvo 
Starostom je Michal Ďureje. Obecné zastupiteľstvo tvorí 11 poslancov.

 Obyvateľstvo 
k 31. 12. 2022 mala obec 3 762 obyvateľov.

 Kultúra a zaujímavosti 
 Hudba 
 hudobná skupina Senior Sedma,
 spevácka skupina Bukovina,
 spevácka skupina Dúbravanka,
 Dychový súbor mladých,
 hudobná skupina Dekolt,
 hudobná skupina B@T.

 Časopisy 
 od roku 1995 do roku 2001 vychádzal farský časopis Slnko, príležitostne, zhruba štyrikrát ročne,
 od roku 2000 vychádzajú obecné noviny Vtáčnik, tiež príležitostne, zhruba štyrikrát ročne.

 Stavby 
 Pamiatky 
 rímskokatolícky kostol sv. Cyrila a Metoda z roku 1948
 Kaplnka svätého Vendelína z roku 1850

 Šport  
 obecný futbalový klub TJ Baník,
 tenisové kurty pre verejnosť,
 hádzanárske ihrisko,
 krytý plavecký bazén,
 hasičský šport – Dobrovoľný hasičský zbor I. Lehota pod Vtáčnikom,
 lyžiarsky vlek Sekaniny,
 countrycross areál Hôrka.

 Pravidelné podujatia 
 Oslavy Slovenského národného povstania na Sekaninách,
 výstup na Vtáčnik (organizovaný v mesiaci jún).

 Hospodárstvo a infraštruktúra 
 Dôležité firmy 
 Firma Nyna sidli v pôvodnej budove základnej školy

 Materské školy 
V súčasnom období sú v Lehote pod Vtáčnikom dve predškolské zariadenia.

 Materská škola I.
dve triedy, počet detí 42, riaditeľka – K. Mitašová
 Materská škola II. (zriadená v roku 1984)
dve triedy, riaditeľka – E. Mujkošová.

 Základné školy 
Riaditeľkou základnej školy je Mgr. Miroslava Gajdošová. Škola disponuje 26 učebňami, dvoma telocvičňami, posilňovňou, plaveckým bazénom a počítačovou učebňou. Pri škole sú vybudované tenisové kurty, hádzanárske a futbalové ihrisko. V školskom roku 2004/05 zabezpečuje vyučovací proces 25 učiteľov, 2 vychovávateľky a 8 nepedagogických pracovníkov. Školu navštevuje 408 žiakov, z toho 147 je v ročníkoch 1.4. a 261 žiakov v ročníkoch 5.9. Pôsobí tu i školský klub s dvoma oddeleniami.

 Osobnosti 
 Anton Baláž – slovenský prozaik, televízny a filmový scenárista.
 Ján Ducký – slovenský politik

 Referencie 

 Iné projekty 

 Externé odkazy 



Kategória:Obce okresu Prievidza